Aalborgs Stifts Adresseavis, 1826-12-23
Til disse krigerske Optrin paa Halvøen agter Britanien, ingenlunde at være en rolig Tilskuer. Dets Ambassadør i Madrid Hr. Frederik Lamb gav ved Efterretningen om de fra Spanien af i Portugal gjorte Jndbrud det Spanske Cabinet en saa skarp Note, at derved foranledigedes det forhen ommeldte Circulære fra Ministeren Salmon af 28de f. M. Men den 29de kom en Contra Note fra Hr. Lamb, hvori han med megen Diærvhed viser Spaniens Ministerium den trolløse Færd tværtimod afsluttede Tractater at forsyne de Portugisiske Flygtninge med Vaaben og mere, og staae dem saameget muligt bi med deres Rustninger, og han lægger aabent adskilligt af det Fade i nogle af Spaniernes Undskyldninger for den Bistand, de have viist det Portugisiske Rømningsmænd. Saaledes f. Ex. da Generalcaptain Quesada i Sevilla sendte dem lige indtil Portugals Grændse, foregav han, at det skede ene af Medlidenhed med de Stakler, for at de ikke skulde tabe formeget ved Coursen paa deres medbragte Portugisiske Penge. Han gjør sig reisefærdig og synes at vente paa Jnstructioner fra sit Hof, maaske og fra den Britiske Minister i Lissabon. Ved Tidenden om dette fiendtlige Jndfald i Portugal. sendte Kongen af England Budskab desangaaende til begge Parliamentets Huse. Det til de Meniges Huus lød saaledes: "George R. Hans Majestæt beretter det Meniges Huus, at H. M. er indstændigen bleven anraabt af Princesse-Regentinden af Portugal, som i Kraft af gamle imellem H. M. og Portugals Krone bestaaende Forbunds- og Venskabs=Forpligtelser æsker Hjælp fra H. M. imod et fiendtligt Jndfald fra Spanien af. H. M. har i nogen Tid i Samvirken med sin Bundsforvandt Kongen af Frankrig stræbt at forebygge et saadant Jndfald, og der er fra det Madridske Hof givet gjentagne Forsikkringer om H. Katholske Majestæts Beslutning hverken selv at for øve noget Jndfald mod Portugal, ikke heller tillade at noget saadant skulle vorde forøvet, fra H. Katholske Majestæts Land af. Men H. M. har med dyb Harme mærket, at uagtet disse Forsikkringer, ere fiendtlige Jndfald paa det Portugisiske Gebeet blevne i Spanien aftalte og bragte til Fuldbyrdelse under Øjnene af Spanske Øvrigheder, ved Portugisiske til Spanien rømte Regimenter, hvilke den Spanske Regering gjentagent og højtideligen havde forpligtet sig til at afvæbne og adsprede. H. M. lader ingen Møje uforsøgt til at gjøre den Spanske Regering opmærksom paa de farlige Følger af denne tilsyneladende Understøttelse. H. M. meddeler de Meniges Huus Saadant i den fuldkomne og uindskrænkede Tillid, at Høisammes troe Menige ville af Hjærtet skjænke H. M. deres Bistand, og Understøttelse til at opretholde Tractaternes Tro og at beskytte Kongeriget Portugals, Storbritanniens ældste Bundsforvandts, Sikkerhed og Uafhængighed mod Fiendtlighed udenfra. G. R. Begge Husene optoge Budskabet med udeelt Begeistring, og der noteredes Takaddresser til H. M., som i begge Huse bleve enstemmige. Der fragtes Transportskibe, for i al Hast at føre 5000 Mand Landtropper fra England og Jreland til Lissabon. Fra Gibraltar sendes to Regimenter derhen. Commanden skal overdrages Sir William Clinton og under ham Generalerne Sir H. Bouverie og Sir T. Arbuthnot, samt Generalmajor Blækeney. Sir Brook Vere bliver Generalkvarteermester og Sir G. Murray Generaladjutant.